

REPUBLIKA HRVATSKA

LIČKO-SENJSKA ŽUPANIJA

GRAD GOSPIĆ

GRADONAČELNIK

KLASA: 120-01/23-01/1

URBROJ:2125-1-02-23-02

Gospić, 01. lipnja 2023. godine

 **GRADSKO VIJEĆE GRADA GOSPIĆA**

**PREDMET: Prijedlog Odluke o koeficijentima za obračun plaća službenika**

**i namještenika Grada Gospića**

 **- na razmatranje i donošenje – dostavlja se -**

Na temelju članka 49. Statuta Grada Gospića „Službeni vjesnik Grada Gospića“ broj 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21) u privitku Vam dostavljam prijedlog Odluke o koeficijentima za obračun plaća službenika i namještenika Grada Gospića (u nastavku: Odluka) na razmatranje i donošenje.

**Obrazloženje:**

**I. PRAVNI TEMELJ ZA DONOŠENJE AKTA**

* Članak 10. st. 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23)
* Članak 33. Statuta Grada Gospića(„Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21)

**II. PRIKAZ STANJA I RAZLOZI ZA DONOŠENJE AKTA**

Zakonom o plaćama u lokalnoj i područnoj (regionalnoj) samoupravi („NN“ br. 28/10) propisano je da visinu koeficijenata za obračun plaća službenika i namještenika u jedinicama lokalne i područne  (regionalne) samouprave određuje predstavničko tijelo te jedinice, a na prijedlog gradonačelnika.

Radna mjesta službenika i namještenika su prema Uredbi o klasifikaciji radnih mjesta svrstana u kategorije, potkategorije, razine i klasifikacijske rangove. Važnost potkategorije i razine potkategorije radnog mjesta određuje se klasifikacijskim rangom i osnova je za vrednovanje radnih mjesta. Prema Uredbi o klasifikaciji radnih mjesta, radna mjesta pojedinog klasifikacijskog ranga mogu biti jednako ili različito vrednovana ovisno o opsegu poslova, dok radno mjesto s klasifikacijskim rangom višeg rednog broja ne može biti vrednovano jednako ili više od radnog mjesta s klasifikacijskim rangom nižeg rednog broja.

Člankom 10. Zakona o plaćama propisano je da se koeficijenti za obračun plaće službenika i namještenika u jedinicama lokalne i područne (regionalne) samouprave određuje unutar raspona koeficijenata od 1,00 do 6,00 u skladu s čim je i predlagatelj postupio na način da su radna mjesta vrednovana koeficijentima počevši od 1,45  do 3,90.

Treba naglasiti da se predloženom Odlukom važeća odluka ne mijenja u cijelosti već se istom unose ciljane izmjene u dijelu koji se odnosi na koeficijente za radna mjesta III. i IV. kategorije.

Riječ je o radnim mjestima za koje je potrebno stručno znanje: sveučilišni prvostupnik struke ili stručni prvostupnik struke, te srednja stručna sprema.

Za navedena radna mjesta koeficijenti dugi niz godina nisu povećavani, a ako k tome još pridodamo i činjenicu da je rast inflacije u proteklih godinu dana doveo do pada realnih plaća, pada kupovne moći i životnog standarda, posebno za kategorije onih službenika i namještenika koji imaju niža primanja, povećanje koeficijenata predloženo ovom Odlukom može se smatrati opravdanim. U prilog navedenom se može dodati i to da je u proteklom razdoblju došlo do proširenja djelokruga poslova JLS-e, što je između ostalog utjecalo i na povećanja opsega i složenosti poslova i onih radnih mjesta na koja se odnosi povećanje koeficijenata.

Novina u odnosu na važeću Odluku je uvođenje koeficijenata za radna mjesta unutar odsjeka za ITU mehanizam. Ovaj odsjek ustrojen je Pravilnikom o unutarnjem redu unutar Gradskog upravnog odjela za samoupravu i upravu, a za potrebe provođenja ITU mehanizma. ITU mehanizam provodi se za „Urbano područje Gospić“ te omogućuje integriranje sredstava iz različitih europskih fondova i operativnih programa i ulaganje tih sredstava u aktivnosti kojima bi se trebala ojačati uloga gradova kao pokretača gospodarskog razvoja. Koeficijenti ovih radnih mjesta  izjednačeni su sa koeficijentima radnih mjesta iste kategorije, potkategorije i klasifikacijskog ranga.

Predlaže se i povećanje koeficijenta za radno mjesto „Višeg stručnog suradnika za graditeljstvo“ u Gradskom upravnom odjelu za graditeljstvo i prostorno planiranje. Razlog je manjak interesa magistra ili stručnih specijalista građevine, za rad u javnoj upravi. Naime,  u javnim službama sve je veći problem kako pronaći i zadržati kadrove sa zvanjem magistra ili stručnog specijalista građevine, što je posljedica velike potražnje za ovim zvanjem u realnom sektoru kao i boljih materijalnih uvjeta koji se u tom sektoru nude. Povećanjem plaće nastoje se stručnjaci u području građevine motivirati za rad u upravi.

Također treba naglasiti i to kako važeća odluka nije sadržavala neke od važnijih atributnih podataka uz radna mjesta, poput kategorije, potkategorije i razine potkategorije i klasifikacijskog ranga radnog mjesta, što je ovom odlukom riješeno.

**III. FINANCIJSKA SREDSTVA POTREBNA ZA PROVEDBU AKTA**

Sredstva potrebna za provedbu ove Odluke planirana su u Proračunu Grada Gospića.

Slijedom navedenog, predlaže se Gradskom vijeću Grada Gospića donošenje predmetne Odluke.

S poštovanjem,

 

Na temelju članka 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“ br. 28/10, 20/23) i na temelju članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t, 7/15, 1/18, 3/20, 1/21), Gradsko vijeće Grada Gospića na sjednici održanoj dana \_\_\_\_\_\_\_\_\_\_\_\_\_\_\_\_\_ 2023. godine, donosi

 **O D L U K U**

**o koeficijentima za obračun plaća službenika i namještenika Grada Gospića**

**Članak 1.**

Ovom Odlukom određuju se koeficijenti za obračun plaće službenika i namještenika u upravnim tijelima Grada Gospića i Jedinici za unutarnju reviziju.

**Članak 2.**

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

**Članak 3.**

Koeficijenti za obračun place službenika i namještenika iz članka 1. ove Odluke određuju se unutar kategorije, potkategorije, razine potkategorije i klasifikacijskog ranga radnih mjesta kako slijedi:

|  |  |  |  |  |
| --- | --- | --- | --- | --- |
| **R. br.** | **Potkategorija radnog mjesta** | **NAZIV RAD. MJESTA** | **KLASIFIKACIJSKI RANG** | **KOEFICIJENT** |
| ***RADNA MJESTA I. KATEGORIJE*** |
|  | **Glavni rukovoditelj** |  |  |  |
| 1. |  | Pročelnik Tajništva - Tajnik | 1. | 3,90 |
| 2. |  | Pročelnik Upravnog odjela za samoupravu i upravu | 1. | 3,75 |
| 3. |  | Pročelnik Upravnog odjela za komunalne djelatnosti i zaštitu okoliša | 1. | 3,75 |
| 4. |  | Pročelnik Upravnog odjela za prostorno uređenje i gradnju | 1. | 3,75 |
| 5. |  | Voditelj Jedinice unutarnje revizije | 1. |  3,75 |
|  | **Viši rukovoditelj** |  |  |  |
| 6. |  | Voditelj Odsjeka za gospodarstvo i ruralni razvoj | 3. | 2,98  |
| 7. |  | Voditelj Odsjeka za društvene djelatnosti | 3. | 2,98 |
|  | **Rukovoditelj** |  |  |  |
| 8. | **Razina 1.** | Voditelj Odsjeka za naplatu komunalnih prihoda i e-nekretnine | 4. | 2,95  |
| 9. | **Razina 1.** | Voditelj Odsjeka provedbu ITU mehanizma | 4. | 2,95 |
| 10. | **Razina 2.** | Voditelj Odsjeka za komunalno, prometno i poljoprivredno redarstvo | 7. | 2,81 |
| 11. | **Razina 2.**  | Voditelj Odsjeka za proračun i računovodstvo | 7. | 2,81 |
| 12. | **Razina 2.** | Voditelj Odsjeka za protokol i opće poslove | 7. | 2,81 |
| 13. | **Razina 3.** | Voditelj Pododsjeka za komunalne poslove | 10. | 1,95 |
| 14. | **Razina 3.** | Voditelj Odjeljka pisarnice | 10. | 1,95 |
| ***RADNA MJESTA II. KATEGORIJE*** |
|  | **Viši savjetnik** |  |  |  |
| 15. |  | Unutarnji revizor | 4. | 2,94 |
|  | **Viši stručni suradnik** |  |  |  |
| 16. |  | Viši stručni suradnik za imovinsko-pravne poslove | 6. | 2,83 |
| 17. |  | Viši stručni suradnik za odnose s javnošću | 6. | 2,83 |
| 18. |  | Viši stručni suradnik za gospodarstvo | 6. | 2,83  |
| 19. |  | Viši stručni suradnik za prosvjetu, kulturu i šport | 6. | 2,83 |
| 20. |  | Viši stručni suradnik za socijalnu skrb i zdravstvo | 6. | 2,83 |
| 21. |  | Viši stručni suradnik za ITU mehanizam | 6. | 2,83 |
| 22. |  | Viši stručni suradnik za zaštitu okoliša i energetsku učinkovitost | 6. | 2,83  |
| 23. |  | Viši stručni suradnik za komunalnu infrastrukturu | 6. | 2,83 |
| 24. |  | Viši stručni suradnik za graditeljstvo | 6. | 2,91 |
| 25. |  | Viši stručni suradnik za pravne poslove | 6. | 2,83 |
| 26. |  | Viši stručni suradnik za geodetske poslove | 6. | 2,83  |
| 27. |  | Viši stručni suradnik za prostorno planiranje | 6. | 2,83 |
| ***RADNA MJESTA III. KATEGORIJE*** |
|  | **Stručni suradnik** |  |  |  |
| 28. |  | Stručni suradnik za poslove Gradskog vijeća i Gradonačelnika | 8. | 2,79 |
| 29. |  | Stručni suradnik za računovodstvo i proračun | 8. | 2,79 |
| 30. |  | Stručni suradnik za socijalnu skrb i zdravstvo | 8. | 2,50  |
|  | **Viši referent** |  |  |  |
| 31. |  | Viši referent za ruralni razvoj | 9. | 2,10 |
| 32. |  | Viši računovodstveni referent – knjigovođa | 9. | 2,20 |
| 33. |  | Viši referent za javnu nabavu | 9. | 2,20 |
| 34. |  | Viši referent za upravljanje gradskim športskim objektima | 9. | 2,08 |
| 35. |  | Viši referent za ITU mehanizam | 9 | 2,10 |
| 36. |  | Viši referent za pisarnicu i arhiv | 9 | 2,10 |
| 37. |  | Viši referent za promet | 9. | 2,10 |
| 38. |  | Viši referent za stanovanje, e-nekretnine i naplatu prihoda od raspolaganja gradskom imovinom | 9. | 2,20 |
| 39. |  | Viši referent za komunalne prihode | 9. | 2.10 |
| 40. |  | Viši komunalni-prometni redar | 9. | 2.10 |
| 41. |  | Viši referent za gradnju i prostorno planiranje | 9.  | 2,10 |
|  | **Referent** |  |  |  |
| 42. |  | Referent za administrativne poslove Gradskog vijeća | 11. | 1,75 |
| 43. |  | Administrativni tajnik gradonačelnika | 11. | 1,85 |
| 44. |  | Računovodstveni referent – blagajnik | 11. | 1,85 |
| 45. |  | Referent za civilnu zaštitu i vatrogastvo | 11. | 1,80 |
| 46. |  | Referent za komunalne prihode | 11. | 1,71 |
| 47. |  | Referent za nadzor komunalnih poslova vezanih za održavanje groblja, tržnice na malo i vođenje registra koncesija | 11. | 1,71 |
| 48. |  | Referent komunalni - prometni redar | 11. | 1,80 |
| 49. |  | Referent komunalni redar | 11. | 1,70 |
| 50. |  | Poljoprivredni redar | 11. | 1,70  |
| ***RADNA MJESTA IV. KATEGORIJE*** |
|  | **Namještenici II. potkategorije** |  |  |  |
| 51. | **Razina 1.** | Vozač | 11. | 1,71 |
| 52. | **Razina 1.** | Domar | 11. | 1,65 |
| 53. | **Razina 1.** | Namještenik u Pisarnici | 12. | 1,55 |
| 54. | **Razina 2.** | Spremač | 13. | 1,45 |

**Članak 4.**

Službenici upravnih tijela zaposleni na neodređeno vrijeme koji obavljaju poslove upravljanja projektom (voditelj projekta, administrator, koordinator) koji se financiraju iz fondova i programa Europske unije, ako se plaća službenika financira iz projekta imaju za vrijeme trajanja projekta pravo na uvećanje koeficijenta složenosti poslova  radnog mjesta do 30%., pri čemu postotno uvećanje ovisi o vrsti, složenosti i vrijednosti projekta.

Postotak uvećanja koeficijenta složenosti poslova iz stavka 1. ovog članka određuje gradonačelnik na prijedlog pročelnika upravnog tijela, vodeći računa o propisanom odnosu klasifikacijskih rangova radnih mjesta iz članka 9. Uredbe o klasifikaciji radnih mjesta u lokalnoj i područnoj (regionalnoj) samoupravi.

Na određivanje koeficijenata za službenike koji se u upravna tijela grada primaju u službu na određeno vrijeme za obavljanje poslova upravljanja projektom (voditelj projekta, administrator, koordinator), financiranih iz fondova i programa Europske unije, na privremena radna mjesta sistematizirana Pravilnikom o unutarnjem redu Gradskih upravnih, na odgovarajući način primjenjuju se odredbe ove Odluke.“

**Članak 5.**

Ova Odluka primjenjuje se počevši s plaćom za lipanj 2023., koja se isplaćuje u srpnju 2023. godine.

**Članak 6.**

Stupanjem na snagu ove Odluke stavlja se van snage Odluka o koeficijentima za obračun plaća službenika i namještenika u upravnim tijelima Grada Gospića (“Službeni vjesnik Grada Gospića“ br.9/10, 1/11, 6/11, 6/12, 7/12, 8/12, 6/13, 1/14, 2/14, 8/14, 3/16, 6/16, 3/18, 2/19, 3/20, 1/21, 4/21, 1/22, 5/22, 7/22).

**Članak 7.**

Ova Odluka objavit će se u „Službenom vjesniku Grada Gospića“, a stupa na snagu 01. srpnja 2023. godine.

 POTPREDSJEDNICA GRADSKOG VIJEĆA

 GRADA GOSPIĆA

 Nada Alić, dr.dent.med, v.r.